Paralympiskir Leikir

Paralympisku Leikirnir er ein stór altjóða ítróttarstevna fyri ítróttarfólk við kroppsligum ella sálarligum breki. Síðan Olympisku Leikirnir vóru hildnir í Soul í Suðurkorea í 1988 hava Paralympisku Leikirnir verið hildnir í sama býi og beint eftir teir Olympisku Leikirnir. Í 2012 verða leikirnir hildnir í London í september, har Olympisku Leikirnir fyri frísk ítóttarfólk vóru hildnir í London í juli og august. Allir Palalympiskir Leikir verða fyriskipaðir av Altjóða Paralympisku Nevndini (International Paralympic Committe, stytt IPC). Paralympisku Leikirnir hava ment seg frá at vera ein lítil ítróttarstevna, sum bretskir krígsveteranar frá Seinna Heimsbardaga tóku stig til í 1948 til at vera ein av heimsins størstu ítróttarstevnum ella ítróttartiltøkum. Fyrstu Paralympisku Leikirnir sum ikki bert vóru fyri krígsveteranar vóru hildnir í 1960 í Róm, har 400 ítróttarfólk frá 23 londum kappaðust. Síðan 1960 hava Paralympisku Leikirnir verið hildnir sama ár sum Olympisku Leikirnir. Paralympisku Leikirnir verða fyriskipaðir paralelt við Olympisku Leikirnir. Tað eru bæði summarleikir og vetrarleikir fyriskipaðir.

 Føroyar á Paralympisku Leikunum 
Føroyar kunnu luttaka á Paralympisku Leikunum sum egin tjóð og undir Merkinum. Tá talan er um Olympisku Leikirnir mugu føroyingar luttaka undir donskum flaggi. Fleiri føroyingar hava luttikið á paralympisku leikunum og fleiri hava eisini vunnið heiðursmerki á leikunum. Í 1984 luttóku Katrin Johansen, Ólavur Kongsbak og Kristvør Rasmussen, tey vunnu ikki nakað heiðursmerki. Á Paralympisku Leikunum í Seoul í 1988 vann Christina Næss 1 gull og 1 silvur heiðursmerki, Katrin Johansen vann eitt silvur og eitt bronsu heiðursmerki og Tóra við Keldu vann eitt silvur og 2 bronsu heiðursmerki. Johan Samuelsen luttók eisini í fleiri kappingum í 1988. Í 1992 luttóku Tóra við Keldu og Durid Svensson. Tóra vann tá eitt silvur heiðursmerki. Í 1996 í Atlanta vann Tóra við Keldu eitt silvur heiðursmerki. Ester Høj luttók eisini í fleiri kappingum í 1996. Í 2000 í Sydney vann Heidi Andreasen 3 silvur og eitt bronsu heiðursmerki. Esther Hansen luttók eisini í 2004. Í Athen 2004 vann Heidi Andreasen eitt bronsu heiðursmerki. Í 2008 luttók Heidi Andreasen fyri Føroyar, men tá eydnaðist tað henni ikki at vinna nakað heiðursmerki. Í 2012 svam Ragnvaldur Jensen fyri Føroyar, men hann vann ikki nakað heiðursmerki. Føroyar hava næstan bara luttikið innan svimjing á Paralympisku Leikunum, tó luttók Heini Festirstein í borðtennis í 1992.Paralympics.org, yvirlit yvir føroyingar sum hava luttið á Paralympisku Leikunum og heiðursmerki, ið tey hava vunnið.Tey sum ikki hava vunnið heiðursmerki eru eisini við á yvirlitinum. Í 2016 luttók svimjarin Krista Mørkøre fyri FøroyarPortal.fo - Krista Mørkøre við til Paralympisku leikirnar í Rio 2016, og í Tokyo2020 var einasti luttakarin rennarin Hávard Vatnhamar ið kappaðist í marathon.

 Vertsbýir 

+Paralympisku Leikirnir - vertsbýir Ár Summar Paralympisku Leikirnir Vetrar Paralympisku Leikirnir Olympiada  Vertsbýur  Nummar  Vertsbýur 1960  I Summar Paralympisku Leikirnir   Rome, Italia  1964  II Summar Paralympisku Leikirnir   Tokyo, Japan 1968  III Summar Paralympisku Leikirnir   Tel Aviv, Israel 1972  IV Summar Paralympisku Leikirnir   Heidelberg, Vesturtýskland  1976  V Summar Paralympisku Leikirnir   Toronto, Kanada   I Vetrar Paralympisku Leikirnir   Örnsköldsvik, Svøríki1980  VI Summar Paralympisku Leikirnir   Arnhem, Netherlands   II Vetrar Paralympisku Leikirnir   Geilo, Noreg1984  VII Summar Paralympisku Leikirnir   Stoke Mandeville, United Kingdom New York, USA   III Vetrar Paralympisku Leikirnir   Innsbruck, Eysturríki1988  VIII Summar Paralympisku Leikirnir   Seoul, Suðurkorea   IV Vetrar Paralympisku Leikirnir   Innsbruck, Eysturríki1992  IX Summar Paralympisku Leikirnir   Barcelona, Spania   V Vetrar Paralympisku Leikirnir   Tignes & Albertville, Frakland1994    VI Vetrar Paralympisku Leikirnir   Lillehammer, Noreg1996  X Summar Paralympisku Leikirnir   Atlanta, United States  1998    VII Vetrar Paralympisku Leikirnir   Nagano, Japan2000  XI Summar Paralympisku Leikirnir   Sydney, Avstralia  2002    VIII Vetrar Paralympisku Leikirnir   Salt Lake City, USA2004  XII Summar Paralympisku Leikirnir   Athen, Grikkaland  2006    IX Vetrar Paralympisku Leikirnir   Torino, Italia2008  XIII Summar Paralympisku Leikirnir   Beijing, Kina  2010     X Vetrar Paralympisku Leikirnir   Vancouver, Kanada2012  XIV Summar Paralympisku Leikirnir   London, Stórabretland   2014    XI Vetrar Paralympisku Leikirnir   Sochi, Russland2016  XV Summar Paralympisku Leikirnir    Rio de Janeiro, Brasil  2018    XII Vetrar Paralympisku Leikirnir   Pyeongchang, Suðurkorea2020  XVI Summar Paralympisku Leikirnir   Tokyo  2022  XIII Vetrar Paralympisku Leikirnir   Beijing  2024  XVII Summar Paralympisku Leikirnir   París  

 Keldur 

 Slóðir úteftir 

 Almenn heimasíða
 Paralympic.org, Føroyingar á Paralympisku Leikunum og heiðursmerki, um tey hava vunnið nøkur
 ISB.fo, Søgan - Heimasíðan hjá ÍSB, sum er ítróttasambandið fyri brekað í Føroyum
 Paralympic Sport TV, net-sjónvarpskanal hjá Altjóða Paralympisku Nevndini (International Paralympic Committee - IPC)
Paralympisku Leikirnir – Fakta og talvur

Bólkur:Ítróttartiltøk
Bólkur:Olympiskir Leikir
Bólkur:Paralympiskir Leikir